આ પ્રતિમાઓ ચોક્કસ સમયગાળા પછી બદલવામાં આવે છે. હિન્દુ પંચાંગ અનુસાર જે વર્ષે અધિકમાસ તરીકે બે અષાઢ આવે તે જ વર્ષે પ્રતિમાઓ બદલવામાં આવે છે. તિથિઓ અનુસાર આવો સંયોગ ૧૪ વર્ષ અથવા ૧૯ વર્ષ પછી પણ આવી શકે છે. આ પહેલાં ૧૯૯૬માં આ પ્રતિમાઓ બદલવામાં આવી હતી. નવી મૂર્તિઓ બનાવવામાં આવે ત્યારે ઉત્સવ મનાવાય છે.જગન્નાથ મંદિર સાથે જોડાયેલી પરંપરામાં એક તરફ સૌ માટે સમાનતાની ઝલક મળે છે, સાથોસાથ જ્ઞાતિના વાડા પણ છુટતા નથી. સમગ્ર રથયાત્રામાં અનેક પંડા અને સેવકો જોડાય છે, જે જુદી જુદી જ્ઞાતિના હોય છે.